Hver dag i FKU vil det være flere vakter fra Førstekullsuke-komiteen på vakt 24 timer i døgnet, dette kalles Daghavendeordningen. Daghavende er ansvarlig for å sørge for at det som skjer går riktig og forsvarlig for seg, enten det er på skolen eller andre steder det er arrangementer for nye studenter i regi av NHHS.
Daghavende går kledd lett gjenkjennelig med mørkeblå t-skjorte med “DAGHAVENDE” i store hvite bokstaver på både rygg og bryst. De vil til enhver tid ha Daghavende-telefonen på seg, som er døgnbemannet. Om du har spørsmål eller noe du ønsker å si ifra om, gi beskjed til Daghavende som kan nås på telefon på
451 86 050. Nummeret står også på alle FKU-båndene.